تورکیه-‌ده سون 24 ساعات عرضینده داها 44 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز توییتر صحیفه‌سینده تورکیه-‌نین ساغلیق ناظیری فخرالدین قوجا یازیب.
ناظیر بیلدیریب کی، کروناویروس‌دان اؤلن‌لرین عمومی سایی 4 مین 140 نفره چاتیب.
اونون سؤزلرینه گؤره، اؤلکه‌ده 1368 یئنی یولوخما حالی قئیده آلینیب، یولوخان‌لارین عمومی سایی 149 مین 435 نفره چاتیب.
ناظیر علاوه ائدیب کی، اؤلکه‌ده کروناویروس‌دان ساغالان‌لارین عمومی سایی سون گون عرضینده 1825 اولماقلا 109 مین 962 نفر تشکیل ائدیر.
